64 लाख रुपए से बनेंगे सामूहिक शौचालय
नगरविकास एवं आवास विभाग से शहर के वार्ड संख्या एक पुरानी बस्ती में 63,78000 रुपए से तीन सामूहिक शौचालयों का निर्माण किया जाएगा। वहीं वार्ड संख्या 17 में स्थिति बस स्टैंड में स्टील शेड का निर्माण होगा। यह चारों कार्य नगर परिषद चक्रधरपुर की ओर से कराए जाएंगे। जिसका शिलान्यास सोमवार को नप अध्यक्ष केडी साह, वार्ड पार्षद दिनेश जेना तथा वार्ड पार्षद विनय कुमार बर्मन ने किया। शिलान्यास पुरानी बस्ती स्थित शिव मंदिर पर संयुक्त रूप से शिलापट्ट का अनावरण किया। प्रति सामूहिक शौचालय 21 लाख 26 हजार रुपए में निर्मित होंगे। जबकि बस स्टैंड में स्टील शेड का निर्माण करीब 19 लाख रुपए से होगा। मौके पर परेश मंडल, पवित्र मोहन मंडल, रतन मंडल, रमेश मंडल, त्रिलोचन मंडल, निर्मल मंडल, आदित्य मंडल, डिक्की मंडल, वेद प्रकाश दास, सपन मिस्त्री, घनो मोदक आदि मौजूद थे।
योजनाओं का शिलान्यास करते नगर परिषद अध्यक्ष केडी साह और वार्ड पार्षद।
hin_Deva hin_Deva hin_Deva